Jeugliga: ‘Masina het ‘fork off’ en nie ‘f***f’ gesê nie’Mzwandile Masina. Foto: Werner Beukes/SAPA Masina het Irvin Jim, hoofsekretaris van Numsa, tydens ŉ mediakonferensie van die Progressiewe Jeugalliansie gekritiseer oor sy standpunt teenoor Cosatu, die SAKP en die ANC-alliansie. “Kyk, jy sien, ons standpunt is baie duidelik. Irvin Jim moet f***f indien nodig, as ŉ persoon, aangesien hy nie die strukture van die beweging insluitend Numsa kan aftrek met sy nonsens nie. Want dit is een persoon wat ŉ persoonlike vendetta teen die president [Jacob Zuma] het en hy gaan voort om ons elke dag te verneder. Dis tyd vir hom om te f***f. Hy is vry om dit te doen.” Die ANC-jeugliga het egter later beweer dat Masina “fork off” en nie “f***f” gesê het nie. “Wat Masina gesê het beteken Jim moet ŉ ‘aparte pad gaan; weggaan’. Dit is nie vulgêre taal of ŉ vloekwoord nie.” Jim het Vrydag gesê dat Numsa nie die ANC in volgende jaar se verkiesing sal ondersteun nie en ook nie langer bydraes aan Cosatu en die SAKP sal lewer nie. Jim het die uitlatings tydens Numsa se spesiale kongres in Boksburg aan die Oos-Rand gemaak.